Nädalavahetusel ja Jaani ajal liikusime trajektooril Tallinn - Haapsalu - Tallinn - Arula. Haapsalu sai alguses valitud, lisaks Leegi-Mamburi külalislahkuse nautimisel, ka põhjusel, et pühapäeval oli plaan osaleda järjekorras 4. ndal Haapsalu triatlonil. See plaan aga asjade käigus muutus ja mina olen sellega rahul: sest külma vee tõttu Väikeses Viigis jäeti ujumine ära ja asendati jooksuringiga ümber viigi. Kombinatsioon jooks-ratas-jooks aga ei tundunud just  ahvatlev ja nii asendasime triatlonil osalemise võistluse vaatamisega ning kerge rattaotsaga Rohukülla.